अहमदाबादः राष्ट्रीय खेळां सर्तीत महाराष्ट्राच्या चलयांच्या पंगडान मल्लखांब सर्तीत दोरावयल्या मल्लखांब प्रकारांत भांगरा पदक मेळयलें. तशेंय योगासन प्रकारांत दोन दिसांत पांच पदकां जोडून आपलें वर्चस्व राखलें. वैभव श्रीरामेन भांगरा पदक मेळयलें. छकुली सेलोकरान रुप्या पदक मेळयलें. पूर्वाक कांस्या पदक मेळ्ळें.
 दोरावयल्या मल्लखांब प्रकारांत भांगरा पदक मेळोवपी महाराष्ट्राच्या चलयांच्या पंगडांत रूपाली गंगावणे, जान्हवी जाधव, श्रृती उत्तेकर, नेहा क्षीरसागर, आकांक्षा बर्गे आनी पलक चुरी हांचो आसपाव आशिल्लो. योगासन सर्तींत वैभव श्रीरामे (136. 52 गुण) आनी छकुली सेलोकर (127. 68 गुण) सगल्यांत बरी कामगिरी केली. वैभवान योगासन आर्टिस्टिक वैयक्तीक प्रकारांत भांगरा पदक मेळयलें. ह्या प्रकारांत छकुलीन रुप्या पदक मेळयले आनी रत्नागिरीच्या पूर्वान कांस्या पदक मेळयलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 